**Baze de Date**

**Informatică - Anul 1**

# **Modalitatea de notare – semestrul 2, 2024-2025**

Nota la materia Baze de date = **1 pc oficiu**

+ *N1\_proiect* + *N2\_proiect* + *Nactivitate\_laborator*, unde

* *N1\_proiect* = **maximum 4 puncte**, obținute din rezolvarea corectă a cerințelor 1-13 ale proiectului **la termenele stabilite**, indiferent de complexitate (conform standardelor minimale);
* *N2\_proiect* = **maximum 3 puncte**, obținute din standardele de complexitate ale proiectului și rezolvarea cerințelor opționale 14-20;
* *Nactivitate\_laborator* = **maximum 2 punct**, obținute din activitatea la laborator (prezență activă/**teste Sql** etc**.**).

# **Standarde**

## **1.1 Pentru nota 5**

1. **Îndeplinirea condițiilor din Regulamentul de etică și profesionalism al facultății în realizarea proiectului.**
2. **Trimiterea temei proiectului și a diagramei ERD, a diagramei conceptuale (punctele 1,2,6,7) din proiect până la data de 30 martie 2024, ora 23:59.**
3. **Proiectul finalizat până la data de 11 mai 2024, ora 23:59 va conține rezolvarea integrală a punctelor 1-13 din fișierul cu cerințel proiectului (=> 1 punct oficiu + *N1\_proiect* = 5).**
4. **La examinare din sesiune (susținerea individuală a proiectului 15-30 minute) se va răspunde obligatoriu la 2 întrebari de design și 2 întrebări SQL primite ca subiecte de examen. Întrebările vor fi formulate pe baza cerințelor 1-13 din proiectul realizat individual, și vor face referire la cunoștințe elementare de proiectare a bazelor de date relaționale și de SQL, la nivelul de dificultate corespunzător promovării. => validare punctaj minim** *N1\_proiect*
5. ***\*\*\** Participare la sesiune de feedback. Analiza diagramelor ERD și conceptuală realizate pentru alt proiect.**

**Observații:**

* Îndeplinirea criteriilor de mai sus este **condiție obligatorie** pentru intrarea în examen.
* Neîndeplinirea criteriului 1 constituie **incident** ce trebuie raportat conducerii facultății și dezbătut în cadrul Consiliului. În acest caz, nota obținută va fi **1 (unu).**
* Dacă nu este îndeplinit criteriul 3 **la termenele stabilite**, atunci proiectul este neeligibil și **implică restanță** în acest semestru.
* Îndeplinirea criteriilor 1,2 și 3 nu implică promovarea examenului, aceasta fiind decisă în urma susținerii examinării în sesiune, a se vedea punctul 4.
* Examinarea din sesiune va urmări capacitatea de a prezenta și explica ceea ce ați lucrat, nivelul de cunoaștere a noțiunilor aplicate, capacitatea de a răspunde altor cerințe ce vor fi formulate pe modelul de date din proiect, la nivelul de dificultate corespunzător promovării.

## **1.2 Pentru nota > 5**

1. Îndeplinirea obligatorie a standardului pentru nota 5.

**Doar dacă standardul pentru nota 5 este îndeplinit, atunci:**

1. Se vor putea rezolva suplimentar punctele 14-20 din cerințele proiectului (acestea contribuie la obținerea punctajului pentru complexitate). Cerințele 14-20 se pot personaliza în funcție de tematica și complexitatea proiectului realizat.
2. Nu se acordă punctaj pentru complexitate la proiect (*N2\_proiect* = 0) dacă sunt rezolvate doar cerințele 1-13.
3. Se poate obține **maximum 2 punct din activitatea de laborator** (0 <= *Nactivitate\_laborator* <= 2).
4. **Examinare din sesiune** Se pot obține maximum 3 puncte în funcție de complexitatea proiectului și răspunsurile date la examinarea din cadrul sesiunii (0 <= *N2\_proiect* <= 2). Se va răspunde la întrebări privind cerințele 14-20 și complexitatea rezolvărilor.

=> **validare N2\_proiect**

**Observații:**

* Neîndeplinirea standardului pentru nota 5 implică restanță în acest semestru.
* Complexitatea rezolvării cerințelor 1-13 este luată în considerare doar dacă sunt abordate și cerințele 14-20 (cel puțin una).
* Punctajul maxim la proiect este condiționat de complexitatea tratării tuturor cerințelor.
* Nota finală va fi decisă în urma examinării din sesiune.
* Examinarea din sesiune va include și cerințe cu un nivel de dificultate corespunzător complexității proiectului. Proba va consta și într-o examinare suplimentară.

# **Date importante: Termene limită, parcurs, date examene**

1. **Termenul limită** pentru trimiterea temei de proiect și a digramelor ERD, conceptuala este **30 martie 2024, ora 23:59**

**Anunțarea temei proiectului** este obligatorie pentru a intra în examenul din sesiune. Necompletarea acestui assignment implică **absență** la examenul din sesiune.

1. **Termenul limită** pentru trimiterea proiectului cu structura din fișierul cu cerințe: **11 mai 2024, ora 23:59**

**Observații:**

* Niciunul dintre termenele limită nu va fi prelungit.

1. Proiectele **neeligibile** (vezi criteriile 1-2 din secțiunea 1.1) nu vor intra în examen, studentul având **restanță** în acest semestru.
2. **Prezentarea proiectului** este obligatorie și va avea loc la data examenului planificat în **sesiune**. Prezentarea proiectului la laborator și neprezentarea la examen implică **restanță**.

**Observație**: La momentul începerii semestrului, datele specificate pentru examene și restanțe sunt estimative, putând fi modificate în funcție de unele constrângeri ce nu pot fi prevăzute din timp. Termenele limită sunt fixe și nu vor mai fi modificate.

# **Condiții pentru promovare**

* Obținerea notei 5, conform condițiilor de la standardul pentru această notă.
* Respectarea condițiilor de etică și profesionalism ale facultății pentru întreaga activitate, inclusiv rezolvările trimise la curs și laborator. Acestea trebuie să fie **originale**, reprezentând rezultatul muncii studentului.

# **Restanță / reexaminare/ mărire de notă**

* Se aplică aceeași modalitate de notare, cu modificarea datelor pentru încărcarea proiectului și examinare.
* Nu mai este necesară completarea formularului pentru anunțarea temei de proiect.
* Validarea proiectului se va face în ziua restanței sau anterior sesiunii de restanțe. Data validării va fi stabilită și anunțată cu cel mult 10 zile înainte.
* Se păstrează punctele pentru activitate obținute pe parcursul semestrului.

# **Cum se obține punctajul la laborator?**

* *Nactivitate\_laborator* = maximum 2 punct.
* Punctajul pentru activitatea la laborator se poate obține:
  + pe baza prezenței active la laborator (a răspunsurilor corecte date în cadrul laboratorului și a rezolvărilor de probleme propuse în timpul laboratorului)
  + pe baza rezolvărilor de teme de laborator
  + pe baza unor teste privind cunoștințele de limbaj SQL.
* Punctajul obținut pe teme va fi luat în considerare doar dacă există și **prezență activă**.
* Punctajul se adaugă la nota obținută la proiect doar dacă aceasta, incluzând punctul din oficiu, este >= 5.
* Punctajul suplimentar (care implică depășirea a 1 punct la laborator, dar nu cu mai mult de 2 puncte) se adaugă la nota finală doar dacă sunt îndeplinite standardele de promovare, și dacă punctajul total nu depășește nota maximă 10.

**Observații:** Punctajul la laborator va fi comunicat la examen.